...છી બહાર દરવાજો ખટખટાવનાર જયેશને અમારા ઘરની તમામ બાબતો ખબર હતી એટલે એ વંડી કૂદીને ઘરમાં ઘુસ્યો." 

"મારી દીકરીનો હાથ પકડી એણે કહ્યું કે, મારા પિતાને ફરિયાદ કેમ કરી? હવે તો હું તારી સાથે જ લગ્ન કરીશ. આ દરમિયાન મારો નાનો દીકરો હર્ષ એની બહેનને બચાવવા વચ્ચે પડ્યો તો, એનાં શરીર અને માથા પર ચાકુના ઘા માર્યા."

"ભાઈને બચાવવા મરણિયો પ્રયાસ કરનારી બહેને ઘરની ડેલીનો દરવાજો ખોલી નાના ભાઈને ભગાડી દીધો. લોહી નીતરતી હાલતે મારો છોકરો માંડ શેરી સુધી પહોંચ્યો હશે કે બેભાન થઈ ગયો." 

"મારી દીકરી પણ દોડીને બહાર નીક... બાકીનો લેખ લખો:
તપાસની ખાતરી આપી છે. 

ફાસ્ટટ્રૅક કોર્ટમાં કેસ ચલાવવાની તૈયારી

મૃતકને ન્યાય અપાવવા માટે ગામમાં મોટી રેલી યોજાઈ અને બીજા દિવસે બંધ પણ પળાયો

બીજી તરફ કૉંગ્રેસના પ્રદેશ નેતા અને પાટીદાર આંદોલનના આગેવાન હાર્દિક પટેલે પણ પીડિત પરિવારની મુલાકાત લીધી છે. 

હાર્દિકે ભાજપ સરકાર પર મહિલાઓની સુરક્ષા કરવામાં નિષ્ફળ જવાનો આરોપ લગાવ્યો છે. 

તેમણે કહ્યું, "આ કેસને ફાસ્ટટ્રૅક કોર્ટમાં ચલાવી 35 દિવસમાં નિકાલ લાવવામાં આવે તો જ આ મૃતક બાળાને ન્યાય મળશે."

એક સમયનાં પાટીદાર આંદોલનનાં નેતા અને હાલ એનસીપીમાં જોડાયેલાં રેશમા પટેલે પણ પરિવારની મુલાકાત લઈ ઝડપી ન્યાયની માગ કરી છે. 

કેસની ગંભીરતાને ધ્યાને લેતાં રાજકોટના રેન્જ આઈજી સંદીપસિંહે ખુદ આખો મામલો હાથમાં લીધો છે. 

સંદીપસિંહે જણાવ્યું, "આ કેસમાં પોલીસ તરફથી તપાસમાં કોઈ ખામી ન રહે એની પૂરી કાળજી રાખીશું. એટલે જ અમે આ કેસની તપાસ માટે વિશેષ ટીમ બનાવી છે, જેમાં રાજકોટ ગ્રામ્યના સુપરિન્ટેન્ડેન્ટ ઑફ પોલીસ, જેતપુરના આસિસ્ટન્ટ સુપરિન્ટેન્ડેન્ટ ઑફ પોલીસ દરરોજ તપાસ કરીને દરરોજ રિપોર્ટ સોંપશે."

"લોકલ ક્રાઇમ બ્રાન્ચની ટીમને પણ કોઈ પુરાવો છૂટી ના જાય એ માટેની તમામ કામગીરી કરવાનો આદેશ આપી દેવાયો છે."

પાટીદારોની વસતી ધરાવતા આ ગામનો સીધો સંપર્ક જેતપુર, રાજકોટ અને ઉપલેટા સહિત સૌરાષ્ટ્રના સંખ્યાબંધ ગામોના પાટીદારો સાથે છે

આ ઘટના બાદ આરોપીનો પરિવાર ગામ છોડીને જતો રહ્યો હોવાનું રેન્જ આઈજી સંદીપસિંહે જણાવ્યું છે. 

પોલીસના જણાવ્યા અનુસાર આરોપી રિમાન્ડ પર છે અને હત્યામાં મદદ કરનાર, ચાકુ લાવી આપનારથી માંડીને આરોપી પકડાયો ત્યાં સુધીમાં એને આશરો આપ્યો એ તમામ વિરુદ્ધ કાર્યવાહી કરવામાં આવશે. 

આ કેસમાં જે રીતે હૅન્ડલ કરાઈ રહ્યો છે એ અંગે વાત કરતાં 'તાલીમ-રિસર્ચ ફાઉન્ડેશન'ના ડિરેક્ટર ડૉ. એમ. આઈ. ખાન કહે છે, "આ પટેલ અને એમાંય વળી સૌરાષ્ટ્રનો મામલો છે. વર્ષ 2015 અને 2017માં ભાજપથી વિમુખ થયેલા પટેલ મતદારો માંડમાંડ ભાજપ તરફ વળ્યા છે, ત્યારે આ સમાજને નારાજ કરવો સરકારને પોસાય એમ નથી." 

"આ ઉપરાંત સગીરાના ધોળા દિવસે હત્યાની દેશના અન્ય ભાગો પર પણ અસર પડી શકે એમ છે અને નજીકના દિવસોમાં ત્રણ રાજ્યોમાં જે ચૂંટણી આવી રહી છે એનો ફાયદો કૉંગ્રેસ ના ઉઠાવે અને ગુજરાતમાં પાટીદાર વોટ બૅન્ક જળવાઈ રહે એ માટે સરકાર કવાયત કરી રહી છે."

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો